Bente Leiknes Thorsen

Bente Leiknes Thorsen (født 18. mars 1980) er en norsk komponist.

Leiknes Thorsen er utdannet ved Norges musikkhøgskole 2001-2007 hvor hun studerte med Bjørn Kruse og Henrik Hellstenius m.fl. Hun har skrevet soloverk og for kammerbesetninger, men det er særlig i større besetninger og besetninger med den menneskelige stemme at hun har sin styrke. Som komponist arbeider hun særlig med verk som utfordrer komponistrollen og verkbegrepet.

I mange av Thorsens verk tar musikken et tydelig skritt ut av konsertsalen gjennom bruk av hverdagslyder. Det tidlige korverket  (K)viSSvaSS består av utsagn om kultur hentet fra Stortingets spørretime, sammenstilt med begynnelsen på et ordspråk fra Håvamål som sier at folk og fe skal dø, men går det gjetord osm deg, vil ordene leve evig. Menneskestemmen er et annet materiale som stadig vender tilbake i Thorsens musikk, både innspilt og i partitur. Ofte har stemmen rollen som overgang mellom verket og rommet rundt, som bro mellom en komponert og en konkret lydverden. Lytteren møter stemmer både i verk for sangere og i musikk der instrumentalister må bruke stemmen i tillegg til å spille. Thorsen arbeider også med åpen form uten å kommentere konsertsituasjonen. I noen partiturer etablerer Thorsen situasjoner og definerer noen forhold mellom dem, men overlater til utøveren å velge blant flere mulige veier gjennom materialet.

Leiknes Thorsen har, og har hatt, en rekke verv i musikklivet.

Verk i utvalg 
Solo

 Sjonere solo (2003) Fløyte
 Someone’s at the door (2007) Lilletromme
 Men månen er alltid her (2011) Sopran
 with my ear to the ground (at the tips of my fingers) (2016) Piano (med keyboard
 Who do you want to be (2020) Piano 
 Lush darkness – glaring light (2021), Basstrombone

Kammermusikk og små ensembler

 nattasang fra andre siden av havet (2008) Bassfløyte, Perkusjon, Bratsj, Cello, Kontrabass, Tape
 Sangbok – Minnespill (2013) Bassfløyte, Sopran, Perkusjon, Fiolin, Cello, Kontrabass og Tape
 Ingenting (2016) Strykekvintett og sang / strykekvintett og klarinett
 hvis du danser er du fri (2018) Fløyte, klarinett, perkusjon, piano, violin, viola, cello, bass, tape og forteller

Sinfonietta

 The Feminist Guide to the Sinfonietta (2018) Sinfonietta, forteller og fotnoter
 The making of – Cello concerto in 3,5 movements (2017) Cellokonsert: Cello solo og sinfonietta
 FRIHET, KJÆMPER, FJELD OG SÅNN LZM (2014) Sinfonietta, akevitt og tape
 Beginnings (2007) Sinfonietta og tape

Store ensembler og orkester

 …noen vil alltid hviske deg i øret… (2003) Strykeorkester
 unleash (2014) Orkester og tape
 at the tips of my fingers / on the tip of my tongue (2015) Pianokonsert: Piano solo og strykeorkester
 Ræsvelg på nordhimmelen (2017) Strykeorkester
 Birds and bell (2023) Orkester

Kor og stemme

 (K)viSSvaSS (2003) Blanda kor (SSAATBB)
 SØRLANDET! (2021) Kor

For Scene

 Kaninkostymet (2009) 4 kvinnestemmer og live elektronikk, megafoner og kassettspillere

Videoverk

 Fem Fulle Flush med Flør og Fjeks (2018)

Diskografi 

 Kringkastingsorkesteret m.fl. unleash - Mere Records (2020). Soloplate
 Clare Farr, Loudmouthed Beauty - Lawo Classics (2022). Medvirker med verket Lush darkness - glaring light.

Verv 

 Styremedlem/vara til styret i Kopinor 17-dd
 Styremedlem/vara til styret i Ultima 15-23
 Nestleder i styret til Notam 16-19
 Styreleder Foreningen Ballade 13-17
 Styreleder Komponistenes vederlagsfond 13-14
 Styremedlem Komponistenes vederlagsfond 11-12
 Styremedlem/vara til styret Ny musikk 09-14
 Styremedlem i Norsk komponistforening 08-12, nestleder 12-13 og styremedlem i 2018-2021
 Styremedlem Ny musikks komponistgruppe 05-07
 Leder Ung nordisk musikk (arrangerte festival i Oslo H08) 04-09
 Styremedlem i Ung nordisk musikk (arrangerte festival i Oslo H03) 02-03
 Studentrepresentant i styret på Norges musikkhøgskole 02-04

Referanser

Eksterne lenker 
 
 Verkliste fra NB noter

Norske komponister